wannaphong/clean_thaiwikipedia huggingface dataset:
# ฮาร์ตบี
ฮาร์ตบี  เป็นกลุ่มบอยแบนด์สัญชาติเกาหลีใต้ที่ก่อตั้งโดยMarblePop Entertainment ประกอบด้วยสมาชิกสี่คนคือ โดจิน, จินอุค, ชานยอง และ บยอลฮา เปิดตัวครั้งแรกกับซิงเกิล "Shine" ในวันที่ 3 ธันวาคม 2014 จากนั้นจึงเปิดตัวอย่างเป็นทางการด้วยมินิอัลบั้ม "Remember" ในวันที่ 6 พฤษภาคม 2015

สมาชิก

โดจิน 
จินอุค  
ชานยอง 
บยอลฮา 

ผลงาน
ซิงเกิลดิจิทัล
ปีรายละเอียดรายชื่อเพลง2014"Shine" 
 วางจำหน่าย: 3 ธันวาคม 
 ภาษา: ภาษาเกาหลี
 ความยาววิดีโอ: 6:52 น.
 ต้นสังกัด: MarblePop "Shine "
 "Shine  (Instrumental)2015"Missing You" 
 วางจำหน่าย: 7 มกราคม
 ภาษา: ภาษาเกาหลี
 ความยาววิดีโอ: 7:53 น.
 ต้นสังกัด: MarblePop "Missing You "
 "Missing You  (Instrumental)"With My Eyes Closed" 
 วางจำหน่าย: 1 กรกฎาคม
 ภาษา: ภาษาเกาหลี
 ความยาววิดีโอ: 5:41 น.
 ต้นสังกัด: MarblePop "With My Eyes Closed ""A Song For You" 
 วางจำหน่าย:  9 พฤศจิกายน
 ภาษา: ภาษาเกาหลี
 ความยาววิดีโอ: 4:02 น.
 ต้นสังกัด: MarblePop "A Song For You "2016"Sweet Her" 
 วางจำหน่าย: 19 พฤษภาคม
 ภาษา: ภาษาเกาหลี
 ความยาววิดีโอ: 3:44 น.
 ต้นสังกัด: MarblePop "Sweet Her "
มินิอัลบั้ม
ปีรายละเอียดรายชื่อเพลง2015Remember 
 วางจำหน่าย: 6 พฤษภาคม
 ภาษา: ภาษาเกาหลี
 ความยาววิดีโอ: 18:02 น.
 ต้นสังกัด: MarblePop "Remember "
 "Love Letter "
 "Promise U"
 "Shine  (Mini Ver.)"
 "Missing you  (with Zia)"
 "Remember  (Instrumental)Mi Story 
 วางจำหน่าย: 15 กันยายน
 ภาษา: ภาษาเกาหลี
 ความยาววิดีโอ: 15:53 น.
 ต้นสังกัด: MarblePop "Beautiful (feat Andup)"
 "Please "
 "Our Relationship "
 "Shining Girl "
 "Lean On Me "
 "Beautiful (Instrumental)
เพลงประกอบละคร
ปีรายละเอียดรายชื่อเพลง2015"There's No Love" 
 วางจำหน่าย: 1 กรกฎาคม
 ภาษา: ภาษาเกาหลี
 ความยาววิดีโอ: 4:00 น.
 ต้นสังกัด: MarblePop "There’s No Love "
# ราฟา ซิลวา
ราฟาแอล อาลึชังดรึ "ราฟา" ฟือร์นังดึช ฟึไรรา ดา ซิลวา (เกิดวันที่ 17 พฤษภาคม ค.ศ. 1993) เป็นนักฟุตบอลชาวโปรตุเกส ปัจจุบันเล่นให้กับสโมสรไบฟีกาและทีมชาติโปรตุเกสในตำแหน่งกองกลางตัวรุก

หลังจากเริ่มต้นอาชีพนักฟุตบอลที่สโมสรไฟเร็งซึ ราฟาได้ย้ายไปยังสโมสรบรากาใน ค.ศ. 2013 และลงเล่นให้กับสโมสรมากกว่า 100 นัด โดยเป็นผู้ชนะเลิศในตาซาดึปูร์ตูกัล 2016 เขาเข้าร่วมสโมสรไบฟีกาใน ค.ศ. 2016

ในฐานะผู้เล่นทีมชาติโปรตุเกสชุดหลักตั้งแต่ ค.ศ. 2014 ราฟาเป็นตัวแทนประเทศในการแข่งขันฟุตบอลโลก 2014 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
# อาเล็กซานดาร์ วูชิช
อาเล็กซานดาร์ วูชิช (เกิด 5 มีนาคม พ.ศ. 2513) เป็นนักการเมืองชาวเซอร์เบีย และประธานาธิบดีคนปัจจุบันของเซอร์เบียตั้งแต่ 31 พฤษภาคม พ.ศ. 2560

นอกจากนี้ เขายังดำรงตำแหน่งสมาชิกรัฐสภาเซอร์เบีย และเป็นรัฐมนตรีว่าการกระทรวงสารสนเทศตั้งแต่ปี 1998 ถึง 2000 และต่อมาเป็นรัฐมนตรีว่าการกระทรวงกลาโหมตั้งแต่ปี 2012 ถึง 2013 ในเดือนเมษายน 2560 เขาได้รับเลือกเป็นประธานาธิบดีด้วยคะแนนเสียงมากกว่า 55% ในรอบแรก  เขาเข้ารับตำแหน่งอย่างเป็นทางการเมื่อวันที่ 31 พฤษภาคม 2017 สืบต่อจากตอมิสลัฟ นิกอลิช พิธีเข้ารับตำแหน่งจัดขึ้นเมื่อวันที่ 23 มิถุนายน 2017

ในช่วงที่เขาเป็นรัฐมนตรีกระทรวงสารสนเทศภายใต้รัฐบาลของสลอบอดัน มีลอเชวิช เขาได้แนะนำมาตรการที่เข้มงวดกับนักข่าว โดยเฉพาะอย่างยิ่งในช่วงสงครามคอซอวอ ในช่วงหลังการปฏิวัติบูลดอลเซอร์ เขาเป็นหนึ่งในบุคคลที่โดดเด่นที่สุดของฝ่ายค้าน นับตั้งแต่ก่อตั้งพรรคใหม่ในปี 2018 เขาเปลี่ยนจากแนวคิดยูโรเซปติคหัวรุนแรงและขวาจัดแบบเดิม ไปสู่ตำแหน่งทางการเมืองที่สนับสนุนยุโรป อนุรักษ์นิยม และประชานิยม แนวร่วมที่นำโดยพรรคก้าวหน้าเซอร์เบียได้ชนะการเลือกตั้งในปี 2012 และพรรคก้าวหน้าเซอร์เบียก็กลายเป็นส่วนหนึ่งของรัฐบาลเป็นครั้งแรก ซึ่งนำไปสู่การสถาปนาระบบพรรคที่มีอำนาจเหนือกว่า หลังจากที่เขาเป็นหัวหน้ารัฐบาลในปี 2014 เขาสัญญาว่าจะปฏิบัติตามกระบวนการภาคยานุวัติของสหภาพยุโรป (EU) ต่อไปโดยการแปรรูปธุรกิจของรัฐและเปิดเสรีเศรษฐกิจ

ในเดือนธันวาคม 2015 สหภาพยุโรปได้เปิดบทแรกในระหว่างการประชุมภาคยานุวัติกับคณะผู้แทนเซอร์เบียที่นำโดยวูชิช เขาเป็นหนึ่งในบุคคลสำคัญในความร่วมมือและการเจรจาระหว่างรัฐบาลคอซอวอและเซอร์เบียโดยสหภาพยุโรป โดยสนับสนุนการดำเนินการตามข้อตกลงบรัสเซลส์ในการทำให้ความสัมพันธ์เป็นปกติ หลังจากการเจรจาโดยอาศัยตัวกลางของสหรัฐฯ เขาได้ลงนามในข้อตกลงในเดือนกันยายน 2020 เพื่อทำให้ความสัมพันธ์ทางเศรษฐกิจกับคอซอวอเป็นปกติ และจะย้ายสถานทูตเซอร์เบียในอิสราเอลไปยังกรุงเยรูซาเลมด้วย เขาเป็นหนึ่งในผู้ริเริ่ม Open Balkan (เดิมชื่อ Mini Schengen Zone) ซึ่งเป็นเขตเศรษฐกิจของประเทศบอลข่านที่มีจุดมุ่งหมายเพื่อรับประกัน "เสรีภาพสี่ประการ" ผู้สังเกตการณ์ได้บรรยายถึงการปกครองของวูชิช ว่าเป็นระบอบเผด็จการหรือเสรีประชาธิปไตยโดยอ้างถึงเสรีภาพของสื่อมวลชนที่ลดลง* 
 
 
 
 
 
 
 *
# ราฟาแอล กึไรรู
ราฟาแอล อาดึลีนู ฌูแซ กึไรรู (เกิดวันที่ 22 ธันวาคม ค.ศ. 1993) เป็นนักฟุตบอลอาชีพชาวโปรตุเกส ปัจจุบันเล่นให้กับสโมสรไบเอิร์นมิวนิกและทีมชาติโปรตุเกส โดยเล่นในตำแหน่งแบ็กซ้ายเป็นหลัก แต่สามารถเล่นในตำแหน่งกองกลางฝั่งซ้ายได้ด้วย

กึไรรูเกิดในเมืองเลอบล็อง-เมนีล ย่านชานกรุงปารีส บิดาเป็นชาวโปรตุเกส ส่วนมารดาเป็นชาวฝรั่งเศส เขาเริ่มต้นอาชีพนักฟุตบอลที่สโมสรก็อง ต่อมาใน ค.ศ. 2013 เขาเซ็นสัญญากับสโมสรลอรีย็องที่ซึ่งเขาเปิดตัวในลีกเอิง ในเดือนมิถุนายน ค.ศ. 2016 เขาได้เข้าร่วมสโมสรโบรุสซีอาดอร์ทมุนท์

กึไรรูเป็นตัวแทนประเทศโปรตุเกสในทีมชาติรุ่นอายุไม่เกิน 21 ปี และทีมชาติชุดหลัก โดยเปิดตัวกับชุดหลักใน ค.ศ. 2014 เขาเป็นส่วนหนึ่งของทีมชาติที่ลงแข่งขันในฟุตบอลโลก 2018 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
# วีไยรีญา
อาดึลีนู อังแดร วีไยรา ดึ ไฟรตัช  หรือที่รู้จักกันในชื่อ วีไยรีญา (เกิดวันที่ 24 มกราคม ค.ศ. 1986) เป็นนักฟุตบอลอาชีพชาวโปรตุเกส ปัจจุบันเล่นให้กับสโมสรปาโอกในตำแหน่งแบ็กซ้ายเป็นหลัก

วีไยรีญาถนัดทั้งซ้ายและขวา เขาเริ่มเล่นฟุตบอลที่สโมสรโปร์ตู แต่ใช้เวลาส่วนใหญ่ในอาชีพฟุตบอลกับปาโอกและเฟาเอ็ฟเอ็ล ว็อลฟส์บวร์ค

วีไยรีญาเปิดตัวกับทีมชาติโปรตุเกสใน ค.ศ. 2013 และเป็นส่วนหนึ่งของทีมชาติที่ลงแข่งขันในฟุตบอลโลก 2014 และผู้เล่นในฟุตบอลชิงแชมป์แห่งชาติยุโรป 2016 โดยเป็นผู้ชนะเลิศในการแข่งขันรายการหลัง
# มารียู รุย
มารียู รุย ซิลวา ดูวาร์ตึ (เกิดวันที่ 27 พฤษภาคม ค.ศ. 1991) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งแบ็กซ้ายให้กับสโมสรนาโปลีในอิตาลี

รุยเริ่มอาชีพนักฟุตบอลที่สโมสรไบฟีกา จากนั้นได้ใช้เวลาส่วนใหญ่อยู่ในอิตาลีโดยเป็นตัวแทนสโมสรเอมโปลี, โรมา และนาโปลีในเซเรียอา

รุยเป็นส่วนหนึ่งของทีมชาติโปรตุเกสในการแข่งขันฟุตบอลโลก 2018
# แซดริก ซูวารึช
แซดริก รีการ์ดู อัลวึช ซูวารึช (เกิด 31 สิงหาคม ค.ศ. 1991) หรือที่รู้จักกันในชื่อ แซดริก เป็นนักฟุตบอลอาชีพชาวโปรตุเกส ปัจจุบันเล่นในตำแหน่งแบ็กขวาให้กับอาร์เซนอล และทีมชาติโปรตุเกส

แซดริกเริ่มต้นอาชีพนักฟุตบอลที่สโมสรสปอร์ติงลิสบอน ตลอดสี่ฤดูกาลของเขากับสโมสรในปรีไมราลีกา แซดริกปรากฏตัวในเกมการแข่งขัน 89 เกม และทำประตูได้ 2 ประตู ต่อมาใน ค.ศ. 2015 เขาเซ็นสัญญากับเซาแทมป์ตัน

หลังจากลงเล่นในระดับเยาวชนทั้งหมด 72 ครั้ง แซดริกก็ได้เปิดตัวกับทีมชาติโปรตุเกสชุดใหญ่ใน ค.ศ. 2014 เขาเป็นตัวแทนประเทศในการแข่งขันฟุตบอลโลก 2018 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
# ออกขุนศรีวิสารวาจา
ขุนศรีวิสารวาจา เป็นบุคคลที่มีตัวตนจริงในประวัติศาสตร์ เป็นขุนนางและนักการทูตชาวสยามที่ได้เดินทางไปเยือนประเทศฝรั่งเศสในฐานะตรีทูตของเจ้าพระยาโกษาธิบดี (ปาน) เมื่อ พ.ศ. 2229

ออกขุนศรีวิสารวาจา สันนิษฐานว่าอาจจะเกิดในราวปี 2199–2204 ในช่วงต้นรัชสมัยของสมเด็จพระนารายณ์มหาราช ส่วนบิดาของออกขุนศรีวิสารวาจานั้นเคยเป็นราชทูตเดินทางไปเจริญสัมพันธไมตรีกับโปรตุเกสขุนศรีวิสารวาจา กับหน้าที่สำคัญที่ฝรั่งเศส สำหรับออกขุนศรีวิสารวาจานั้นก่อนเป็นตรีทูตเดินทางไปฝรั่งเศสเคยเป็นทูตเดินทางไปเจริญสัมพันธไมตรีที่จักรวรรดิโมกุล มาแล้ว

ส่วนสาเหตุที่ท่านได้เป็นตรีทูตเดินทางไปฝรั่งเศสคงเป็นเพราะต้องการให้ท่านได้เรียนรู้งานโดยสันนิษฐานว่าบิดาและท่านอาจจะรับราชการอยู่ในกรมท่า แต่ตัวท่านก็เกือบมิได้เดินทางไปฝรั่งเศส เนื่องจากก่อนเดินทางเพียง 8 วันได้มีผู้ถวายฎีกาต่อสมเด็จพระนารายณ์มหาราช ฟ้องร้องท่านด้วยเรื่องราวบางอย่างแต่ฎีกาฉบับนั้นก็ถูกตีตกไปเปิดภาพ ขุนศรีวิสารวาจา หรือ พี่หมื่น ในอีกมุม และเหตุที่เกือบไม่ได้ไปฝรั่งเศส ซึ่งคณะทูตชุดนี้เดินทางไปฝรั่งเศสพร้อมกับคณะทูตของอาแล็กซ็องดร์ อัศวินแห่งโชมง ที่เดินทางเข้ามายังกรุงศรีอยุธยาเพื่อเจริญสัมพันธไมตรี โดยออกขุนศรีวิสารวาจาเป็นผู้อัญเชิญพระราชสาส์นก่อนส่งต่อให้ออกพระวิสูตรสุนทร

ต่อมาคณะทูตชุดนี้ได้เดินทางกลับกรุงศรีอยุธยาพร้อมกับซีมง เดอ ลาลูแบร์และโกลด เซเบอแร ดูว์ บูแล ที่เป็นทูตเดินทางเข้ามาเจริญพระราชไมตรีกับสมเด็จพระนารายณ์มหาราช โดยลาลูแบร์ได้บันทึกว่าออกขุนศรีวิสารวาจาได้ทำหน้าที่ถวายรายงานเรื่องราวที่ได้จดบันทึกมาตั้งแต่ต้นจนจบ ในเหตุการณ์การปฏิวัติสยาม พ.ศ. 2231 ออกขุนศรีวิสารวาจาได้เข้าร่วมก่อการกับทางฝั่งพระเพทราชา พร้อมกับออกพระวิสูตรสุนทร ราชทูต และออกหลวงกัลยาราชไมตรี อุปทูต ต่อมาในปี 2241 ท่านได้ทำหน้าที่เป็นหัวหน้าคณะขุนนางออกไปรับคณะทูตที่นำโดยบาทหลวงกีย์ ตาชาร์ ที่นำพระราชสาส์นของพระเจ้าหลุยส์ที่ 14 มาถวายแด่สมเด็จพระเพทราชา ณ เมืองมะริด

 ในวัฒนธรรมสมัยนิยม 
 ปรากฏในละคร บุพเพสันนิวาส (พ.ศ. 2561) และ พรหมลิขิต (พ.ศ. 2566) รวมถึงภาพยนตร์ บุพเพสันนิวาส 2 (พ.ศ. 2565) ซึ่งทั้งสามเรื่องนี้รับบทโดย ธนวรรธน์ วรรธนะภูติ
 ในละครเรื่อง บุพเพสันนิวาสและพรหมลิขิตกล่าวว่า ออกขุนศรีวิสารวาจามีชื่อจริงว่า เดช แต่ในความเป็นจริงไม่มีเอกสารใดกล่าวถึงชื่อของท่านเลย
 ในละครบอกว่าท่านเป็นบุตรชายของ พระโหราธิบดี กับคุณหญิงจำปาและเป็นน้องชายของ ศรีปราชญ์ แต่ในประชุมพงศาวดาร ภาคที่ ๓๔ ไม่ได้กล่าวถึงครอบครัวของท่านเพียงแต่กล่าวว่าบิดาของท่านเคยเป็นทูตไปเมืองปอจุเกตหรือโปรตุเกสเพียงเท่านั้น
# มาร์ก
มาร์ก หรือ มาร์ค สามารถหมายถึง
 มาร์ก (ชื่อ) - ชื่อต้นของบุคคล
 มาร์ก (นามสกุล) - นามสกุลของบุคคล

 สกุลเงิน 
 มาร์ค (สกุลเงิน)
 เยอรมัน 
 มาร์คเยอรมัน
 มาร์คทอง
 ไรชส์มาร์ค

 บุคคล 
 มาร์ก ซักเคอร์เบิร์ก - นักธุรกิจชาวอเมริกัน
 มาร์ก ลี - นักร้อง-นักแต่งเพลงชาวแคนาดาเชื้อสายเกาหลี
 อภิสิทธิ์ เวชชาชีวะ - อดีตนายกรัฐมนตรีไทย
 มาร์ก ต้วน - นักร้อง-นักแต่งเพลงสัญชาติอเมริกัน-ไต้หวัน

 ตัวละครในบันเทิงคดี 
 มาร์ก ยังแมน (Mark Youngman) - ตัวละครจากเรื่องล่าขุมทรัพย์สุดขอบฟ้า
 มาร์ก อีแวนส์ (Mark Evans) - ตัวละครจากเรื่องอินาสึมะอีเลฟเวน
 มาร์ก กรีน (Mark Greene) - ตัวละครจากเรื่องอีอาร์ (ภาพยนตร์ชุดทางโทรทัศน์)
 มาร์ก ชาง (Mark Chang) - ตัวละครจากเรื่องเดอะแฟร์ลี่อ๊อดพาเร้นท์
 มาร์ค ครูเกอร์ (Mark Kruger) - ตัวละครจากเรื่องอินาสึมะอีเลฟเวน
# มัลวีนา สมาแช็ก
มัลวีนา สมาแช็ก-กอแด็ก (3 มิถุนายน ค.ศ. 1996 –) เป็นนักวอลเลย์บอลหญิงชาวโปแลนด์ ปัจจุบันเล่นให้กับซาเนตตีแบร์กาโมและทีมชาติโปแลนด์ในตำแหน่งตัวตีนอกด้าน/ตัวตีตรงข้าม

สมาแช็กเริ่มต้นอาชีพนักวอลเลย์บอลกับสโมสรแอสแอ็มแอสแปแซ็ดแปแอส ซอสนอวีแยตส์ หลังจากนั้นสองฤดูกาลเธอย้ายไปยังกาแปแอส แคมิกปอลิตแซในฤดูกาล 2017–18 และในฤดูกาลต่อมาเธอไปเล่นให้กับซาเนตตีแบร์กาโม

สมาแช็กลงแข่งให้กับทีมชาติตั้งแต่ชุดเยาวชน เธอเป็นส่วนหนึ่งของทีมชาติรุ่นอายุไม่เกิน 18 ปี ในการแข่งขันวอลเลย์บอลยุวชนหญิงชิงแชมป์ยุโรป 2013 เธอลงเล่นให้ทีมชาติชุดใหญ่ในอีกหนึ่งปีถัดมา และได้เข้าร่วมแข่งขันวอลเลย์บอลเวิลด์กรังด์ปรีซ์ 2014

สังกัดสโมสร
  แอสแอ็มแอสแปแซ็ดแปแอส ซอสนอวีแยตส์ (2012–2014)
  แอ็ลแตแอส แลกีออนอเวีย แลกีออนอวอ (2014-2016)
  กาแปแอส แคมิกปอลิตแซ (2016–2018)
  ซาเนตตีแบร์กาโม (2018–ปัจจุบัน)

เกียรติประวัติ
สโมสร
 โปลิชวอลเลย์บอลลีก ฤดูกาล 2016-17 – 16px ชนะเลิศ, ร่วมกับกาแปแอส แคมิกปอลิตแซ
 โปลิชคัป 2017 – 16px ชนะเลิศ, ร่วมกับกาแปแอส แคมิกปอลิตแซ
 โปลิชวอลเลย์บอลลีก ฤดูกาล 2017-18 – 16px ชนะเลิศ, ร่วมกับกาแปแอส แคมิกปอลิตแซ

ทีมชาติ
 วอลเลย์บอลยุวชนหญิงชิงแชมป์ยุโรป 2013 – 16px เหรียญทอง
 วอลเลย์บอลหญิงยูโรเปียนลีก 2014 – 16px เหรียญทองแดง
 มงเทรอวอลลีย์แมสเตอส์ 2019 – 16px เหรียญทอง

บุคคล
 มงเทรอวอลลีย์แมสเตอส์ 2019 "ผู้เล่นทรงคุณค่า"
 มงเทรอวอลลีย์แมสเตอส์ 2019 "ตัวตบตรงข้ามยอดเยี่ยม"
# ราอุล ฆิเมเนซ
ราอุล อาลอนโซ ฆิเมเนซ โรดริเกซ (เกิด 5 พฤษภาคม ค.ศ. 1991) เป็นนักฟุตบอลชาวเม็กซิโก ปัจจุบันเล่นในตำแหน่งกองหน้าให้กับฟูลัม และทีมชาติเม็กซิโก

เกียรติประวัติ
สโมสร
อาเมริกา
ลิกา เอเมเอกิส: เกลาซูรา 2013

อัตเลติโกเดมาดริด
ซูเปร์โกปาเดเอสปัญญา: 2014

ไบฟีกา
ปรีไมราลีกา: 2015–16, 2016–17
ตาซาดึปูร์ตูกัล: 2016–17
ตาซาดาลีกา: 2015–16
ซูแปร์ตาซากังดีดูดึออลีไวรา: 2016, 2017

ทีมชาติ
เม็กซิโก อายุไม่เกิน 23 ปี
ตูลงทัวร์นาเมนต์: 2012
โอลิมปิกฤดูร้อน: 2012

เม็กซิโก
คอนคาแคฟคัพ: 2015

ส่วนบุคคล
ผู้ทำประตูสูงสุดในตาซาดาลีกา: 2015–16
CONCACAF Goal of the Year: 2013
ผู้เล่นของวุลเวอร์แฮมป์ตันวอนเดอเรอส์แห่งฤดูกาล: 2018–19
# ฟาบีโอ บาลาโซ
ฟาบีโอ บาลาโซ (20 ตุลาคม ค.ศ. 1995 —) เป็นนักวอลเลย์บอลชายชาวอิตาลี ปัจจุบันเล่นให้กับลูเบ กูชีเน ชีวีตาโนวาและทีมชาติอิตาลีในตำแหน่งตัวรับอิสระ

 ประวัติ 
บาลาโซเริ่มต้นอาชีพนักวอลเลย์บอลด้วยการเป็นนักกีฬาเยาวชนให้กับสโมสรเตรบาเซเลเกในปี ค.ศ. 2010 ต่อมาในปี ค.ศ. 2012 เขาได้ย้ายไปยังสโมสรปัลลาโวโลปาโดวา โดยได้รางวัลชนะเลิศจากวอลเลย์บอลชายเซเรียอาดูเอ และโกปปาอีตาเลียดีเซเรียอาดูเอ ฤดูกาล 2013–14

บาลาโซเป็นตัวแทนประเทศอิตาลีในทีมชาติรุ่นอายุไม่เกิน 23 ปี และทีมชาติชุดหลัก โดยเปิดตัวกับชุดหลักใน ค.ศ. 2015 เขาเป็นส่วนหนึ่งของทีมชาติที่ลงแข่งขันในวอลเลย์บอลชายชิงแชมป์โลก รุ่นอายุไม่เกิน 23 ปี 2015 ซึ่งได้รับรางวัลเหรียญทองแดงและวอลเลย์บอลชายเวิลด์แกรนด์แชมเปียนคัพ 2017 โดยได้รางวัลรองชนะเลิศจากแข่งขัน

ในฤดูกาล 2018–19 เขาได้เซ็นสัญญากับสโมสรลูเบ กูชีเน ชีวีตาโนวา โดยเป็นผู้ชนะเลิศในเซเรียอาอูโนและซีอีวีแชมเปียนส์ลีก ฤดูกาล 2018–19

สังกัดสโมสร
  เตรบาเซเลเก (2011–2012)
  ปัลลาโวโลปาโดวา (2012–2018)
  ลูเบ กูชีเน ชีวีตาโนวา (2018–ปัจจุบัน)

เกียรติประวัติ
สโมสร
 โกปปาอีตาเลียดีเซเรียอาดูเอ ฤดูกาล 2013–14 – 16px ชนะเลิศ, ร่วมกับปัลลาโวโลปาโดวา
 วอลเลย์บอลชายชิงแชมป์สโมสรโลก 2018 – 16px รองชนะเลิศ, ร่วมกับลูเบ กูชีเน ชีวีตาโนวา
 วอลเลย์บอลชายเซเรียอาอูโน ฤดูกาล 2018–19 – 16px ชนะเลิศ, ร่วมกับลูเบ กูชีเน ชีวีตาโนวา
 ซีอีวีแชมเปียนส์ลีก ฤดูกาล 2018–19 – 16px ชนะเลิศ, ร่วมกับลูเบ กูชีเน ชีวีตาโนวา

ทีมชาติ
 วอลเลย์บอลชายชิงแชมป์โลก รุ่นอายุไม่เกิน 23 ปี 2015 – 16px เหรียญทองแดง
 วอลเลย์บอลชายเวิลด์แกรนด์แชมเปียนคัพ 2017 – 16px เหรียญเงิน
# วีลียัม การ์วัลยู
วีลียัม ซิลวา ดึ การ์วัลยู (เกิดวันที่ 7 เมษายน ค.ศ. 1992) เป็นนักฟุตบอลอาชีพชาวโปรตุเกส ปัจจุบันลงเล่นในตำแหน่งกองกลางตัวรับให้กับเรอัลเบติส สโมสรในลาลิกา และทีมชาติโปรตุเกส

เขาเริ่มต้นอาชีพจากสถาบันฟุตบอลของสปอร์ติงลิสบอน และถูกพัฒนาจนขึ้นสู่ทีมชุดใหญ่ขณะมีอายุ 18 ปี เขาลงเล่นให้กับทีม 192 นัดในทุกรายการ ช่วยให้ชนะเลิศตาซาดึปูร์ตูกัล 2015 เขาย้ายร่วมทีมเรอัลเบติส ในปี ค.ศ. 2018 ก่อนช่วยให้ทีมชนะเลิศโกปาเดลเรย์ ในปี ค.ศ. 2022

ในลงเล่นให้กับทีมชาติโปรตุเกสชุดใหญ่ตั้งแต่ ค.ศ. 2013 การ์วัลยูยังเป็นตัวแทนประเทศในการแข่งขันฟุตบอลโลกสองครั้ง รวมถึงฟุตบอลชิงแชมป์แห่งชาติยุโรปสองครั้ง ซึ่งในปี ค.ศ. 2016 เขาช่วยให้ทีมชนะเลิศที่ประเทศฝรั่งเศส

 สถิติอาชีพ 
 ทีมชาติ 

 โปรตุเกสปีลงเล่นประตู2013102014100201540201614120171112018130201962ทั้งหมด594

 ประตูในนามทีมชาติ 

 ลำดับ  วันที่  สนาม  คู่แข่ง  ประตู  ผล  รายการแข่งขัน 1.  13 พฤศจิกายน 2016  Estádio Algarve, Faro/Loulé, Portugal    2–1  4–1  ฟุตบอลโลก 2018 รอบคัดเลือก 2.  31 สิงหาคม 2017  Estádio do Bessa โปร์ตู โปรตุเกส   3–1  5–1 3.  7 กันยายน 2019  Red Star Stadium เบลเกรด เซอร์เบีย    1–0  4–2  ฟุตบอลชิงแชมป์แห่งชาติยุโรป 2020 รอบคัดเลือก 4.  10 กันยายน 2019  LFF Stadium วิลนีอัส ลิทัวเนีย    5–1  5–1

 เกียรติประวัติ 
 สโมสร 
สปอร์ติง
 Taça de Portugal: 2014–15
 Taça da Liga: 2017–18

 ทีมชาติ 
โปรตุเกส อายุไม่เกิน 21 ปี
 ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: รองชนะเลิศ 2015

โปรตุเกส
 ฟุตบอลชิงแชมป์แห่งชาติยุโรป: 2016
 ยูฟ่าเนชันส์ลีก: 2018–19
 ฟีฟ่าคอนเฟเดอเรชันส์คัพ: อันดับที่สาม 2017

 รางวัลส่วนตัว 
 ผู้เล่นยอดเยี่ยมแห่งเดือน SJPF: ตุลาคม 2013, พฤศจิกายน 2013, ธันวาคม 2013, มีนาคม 2014
 ผู้เล่นเยาวชนแห่งเดือน SJPF: สิงหาตม 2013, กันยายน 2013, ตุลาคม 2013, พฤศจิกายน 2013, มีนาคม 2014, เมษายน 2014
 LPFP Primeira Liga Breakthrough Player of the Year: 2013–14
 ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: Player of the tournament / Team of the tournament 2015

 เครื่องราชอิสริยภรณ์
 60px Commander of the Order of Merit
# ดานีลู ปึไรรา
ดานีลู ลูอิช แอลียู ปึไรรา  (เกิดวันที่ 9 กันยายน ค.ศ. 1991) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งกองกลางตัวรับให้แก่ปารีแซ็ง-แฌร์แม็งในลีกเอิงโดยยืมตัวจากโปร์ตูและทีมชาติโปรตุเกส

ปึไรราจากทีมเยาวชนของไบฟีกา ก่อนที่จะทำสัญญากับปาร์มาในเซเรียอาเมื่อ ค.ศ. 2010 เขาถูกปล่อยยืมตัวให้แก่หลายสโมสร ก่อนที่จะได้ทำสัญญากับมารีตีมูใน ค.ศ. 2013 ต่อมาในเดือนกรกฎาคม ค.ศ. 2015 เขาย้ายไปโปร์ตูด้วยค่าตัวประมาณ 4.5 ล้านยูโร เขามีส่วนช่วยให้สโมสรชนะเลิศปรีไมราลีกา 2 สมัยและ Taça de Portugal หนึ่งสมัย โดยเขาเป็นส่วนหนึ่งของทีมชุดที่ชนะเลิศดับเบิลแชมป์ในประเทศใน ค.ศ. 2020 เขาลงเล่นให้แก่โปร์ตูทั้งสิ้น 202 นัด ก่อนที่ในเดือนตุลาคม ค.ศ. 2020 จะย้ายไปเล่นให้แก่ปารีแซ็ง-แฌร์แม็งในฝรั่งเศสด้วยสัญญายืมตัวหนึ่งปี

ปึไรราเกิดที่กินี-บิสเซา และได้เล่นให้แก่ทีมชาติโปรตุเกสชุดเยาวชนในรุ่นอายุไม่เกิน 18, 19, 20 และ 21 ปี โดยได้เข้าชิงชนะเลิศฟุตบอลโลกเยาวชนอายุไม่เกิน 20 ปี 2011 เขาลงเล่นนัดแรกให้แก่ทีมชาติชุดใหญ่ใน ค.ศ. 2015 และเป็นส่วนหนึ่งของทีมชาติชุดที่ชนะเลิศฟุตบอลชิงแชมป์แห่งชาติยุโรป 2016 และยูฟ่าเนชันส์ลีก 2019 รอบสุดท้าย

 เกียรติประวัติ 
 สโมสร 
โปร์ตู
 ปรีไมราลีกา: 2017–18, 2019–20
 Taça de Portugal: 2019–20

ปารีแซ็ง-แฌร์แม็ง
 ทรอเฟเดช็องปียง: 2020

 ทีมชาติ 
โปรตุเกส อายุไม่เกิน 20 ปี
 ฟุตบอลโลกเยาวชนอายุไม่เกิน 20 ปี รองชนะเลิศ: 2011

โปรตุเกส
 ฟุตบอลชิงแชมป์แห่งชาติยุโรป: 2016
 ยูฟ่าเนชันส์ลีก: 2018–19
 ฟีฟ่าคอนเฟเดอเรชันส์คัพ อันดับที่สาม: 2017

 รางวัลส่วนตัว 
 ผู้เล่นดาวรุ่งแห่งเดือนของ SJPF: สิงหาคม/กันยายน 2015
 ทีมยอดเยี่ยมแห่งปีของปรีไมราลีกา: 2016, 2017
 ผู้เล่นยอดเยี่ยมแห่งปีของสโมสรฟุตบอลโปร์ตู – รางวัล Dragão de Ouro: 2016 
 กองกลางยอดเยี่ยมแห่งเดือนของปรีไมราลีกา: กันยายน 2017, ธันวาคม 2017

 เครื่องราชอิสริยภรณ์
 60px เครื่องอิสริยาภรณ์อิงฟังตึ เด. เอ็งรีกึ ชั้นเบญจมาภรณ์
 60px Commander of the Order of Merit
# มีโน
ซง มิน-โฮ (เกิด 30 มีนาคม ค.ศ. 1993) รู้จักกันในชื่อการแสดงว่า มิโน เป็นแร็ปเปอร์ นักร้อง นักแต่งเพลง โปรดิวเซอร์ และนักแสดงชาวเกาหลีใต้ หลังจากอยู่กับวงบัลลาด BoM เป็นเวลา 2 ปี ตั้งแต่ปี 2011 ถึง 2013 เขาก็เข้าร่วมวายจีเอนเตอร์เทนเมนต์ มิโนเปิดตัวเป็นสมาชิกของบอยแบนด์ วินเนอร์ ในปี 2014 ซึ่งก่อตั้งขึ้นจากรายการเซอร์ไวเวิลของเอ็มเน็ต ที่ชื่อว่า WIN: Who Is Next

ชีวิตช่วงต้น
ซง มิน-โฮ เกิดเมื่อวันที่ 30 มีนาคม ค.ศ. 1993 ในยงอิน จังหวัดคย็องกี มีน้องสาวชื่อ ดัน-อา ซึ่งเป็นสมาชิกของนิวเอฟโอ ปัจจุบันจบจากโรงเรียนพหุศิลป์ฮันลิมในปี ค.ศ. 2011
# โซเฟียที่หนึ่ง เจ้าหญิงมือใหม่
โซเฟียที่หนึ่ง  เป็นการ์ตูนของดิสนีย์ที่เผยแพร่ในวันที่ 18 พฤษจิกายน ค.ศ.2012 โดยเจมี มิตเชลล์ เป็นทั้งผู้กำกับ และผู้อำนวยการผลิต และเคร็ก เกอร์เบอร์เป็นทั้งผู้สร้าง, ผู้ตัดต่อ และผู้ผลิต. การ์ตูนเรื่องนี้เป็นเรื่องที่เกี่ยวกับโซเฟีย ซึ่งกลายเป็นเจ้าหญิง เพราะมิแรนดา แม่ของเธอ แต่งงานกับราชาโรแลนด์ที่สองแห่งเอนแชนเซีย ตอนสุดท้ายของเรื่องนี้ถูกเผยแพร่ในวันที่ 8 กันยายน ค.ศ.2018.

บทพากย์ และตัวละคร
ตัวละครหลัก

แอเรียล วินเทอร์ รับบทเป็น โซเฟีย
ดาร์ซี โรส บายร์เนส รับบทเป็น เจ้าหญิงแอมเบอร์
แซ็ค คาลลิสัน รับบทเป็น เจ้าชายเจมส์ 
Tyler Merna รับบทเป็น เจ้าชายเจมส์ 
Nicolas Cantu รับบทเป็น เจ้าชายเจมส์ 
Sara Ramirez รับบทเป็น ราชินีมิแรนดา
Travis Willingham รับบทเป็น ราชาโรแลนด์ที่สอง
Jess Harnell รับบทเป็น เซดริก
Wayne Brady รับบทเป็น โคลเวอร์
Tim Gunn รับบทเป็น ไบเลย์วิก

ตอน

การตอบรับ
ในเดือนตุลาคม ค.ศ.2012 โซเฟียถูกกล่าวว่าเป็นเจ้าหญิงลาตินคนแรก โดยโฆษกของดิสนีย์ได้กล่าวไว้ว่า "...ราชินีมิแรนดา ผู้เป็นแม่ของโซเฟีย ถือกำเนิดที่กาลดิซ (Galdiz) ซึ่งเป็นที่ที่มีวัฒนธรรมลาตินอยู่. มิแรนดาแต่งงานกับบิรก์ บัลธาซาร์ ผู้ปกครองอาณาจักรฟรีเซนเบิร์ก (Freezenberg) และค่อยย้ายไปอาศัยที่เอนแชนเซีย (Enchancia)..."

ในเมื่อกาลดิซได้อิงถึงสเปน และฟรีเซนเบิร์กได้อิงถึงสแกนดิเนเวีย. จึงทำให้ทางNational Hispanic Media Coalitionกล่าวว่า โซเฟียเป็นคนที่มีเชื้อสายลูกครึ่งสเปน และไม่ใช่ชาวลาตินแต่อย่างใด

ดูเพิ่ม
 ดิสนี่ย์ ปริ้นเซส
 ลอสซอง
# การจลาจลที่กรุงจาการ์ตา พ.ศ. 2562
การจลาจลที่กรุงจาการ์ตา เกิดขึ้นในวันที่ 21 พฤษภาคม พ.ศ. 2562 ต่อมาในวันที่ 23 พฤษภาคม พ.ศ. 2562 เกิดการปะทะมีผู้เสียชีวิต 8 ราย บาดเจ็บ 600 ราย มีการจุดไฟเผารถยนต์หลายคัน และขว้างประทัดใส่ตำรวจ ตำรวจซึ่งอยู่ในชุดปราบจลาจล ได้ยิงแก๊สน้ำตาสลายฝูงชน 

การประท้วงเกิดขึ้นหลังจากที่ผลการเลือกตั้งระบุว่า นายวิโดโด ชนะนายปราโบโว ซูบิอันโต คู่แข่งของเขา หลังการประกาศผลการเลือกตั้งอย่างเป็นทางการเมื่อวันอังคาร ประชาชนหลายพันคนได้รวมตัวกันที่ด้านหน้าอาคารตรวจสอบการเลือกตั้ง เพื่อสนับสนุนนายปราโบโว แต่ต่อมาผู้ประท้วงได้ย้ายไปยังพื้นที่อื่น ๆ ทั่วกรุงจาการ์ตา กลุ่มผู้ประท้วง ได้รื้อทำลายบาทวิถี รวมถึงป้ายบอกทางต่าง ๆ บนท้องถนน และยังจุดไฟเผาแผงขายอาหาร รวมถึงป้อมตำรวจ หลังจากตำรวจเรียกร้องให้สลายการชุมนุม สถานีโทรทัศน์ท้องถิ่นหลายแห่งเผยแพร่ภาพการเผชิญหน้ากันระหว่างผู้ประท้วงและตำรวจในหลายพื้นที่ของเมือง ทหารมากกว่า 30,000 นาย ถูกส่งเข้ามาในกรุงจาการ์ตา เพื่อเตรียมรับมือกับความรุนแรงที่อาจเกิดขึ้น นายวีรันโต หัวหน้ารัฐมนตรีฝ่ายความมั่นคง กล่าวว่า การเข้าถึงโซเชียลมีเดียจะถูกปิดกั้นในบางพื้นที่ เขาระบุว่า การจำกัดรวมถึง การส่งต่อวิดีโอและภาพ เพื่อควบคุมการเผยแพร่ข้อมูลเท็จ
# เขตสงวนแห่งชาติตัมโบปาตา
เขตสงวนแห่งชาติตัมโบปาตา  เป็นเขตสงวนแห่งชาติที่เปรู ตั้งอยู่ในส่วนตะวันออกเฉียงใต้ของแคว้นแคว้นมาเดรเดดีโอส ก่อตั้งขึ้นเมื่อวันที่ 4 กันยายน พ.ศ. 2543 โดยคำสั่งของประธานาธิบดีอัลเบร์โต ฟูฆิโมริ (ในภาษาสเปน). สืบค้นเมื่อ 23 พฤษภาคม 2561. เขตสงวนแห่งนี้ช่วยปกป้องระบบนิเวศป่าฝนเขตร้อนหลายแห่งเพื่ออนุรักษ์ป่าไม้ดังกล่าวและใช้ทรัพยากรป่าไม้อย่างยั่งยืนโดยผู้คนรอบ ๆ เขตสงวน (ในภาษาสเปน). สืบค้นเมื่อ 23 พฤษภาคม 2561.

 ภูมิศาสตร์ 
เขตสงวนแห่งชาติตัมโบปาตาตั้งอยู่ทางใต้ของแม่น้ำมาเดร เด ดีโอส ในจังหวัดตัมโบปาตา แคว้นมาเดรเดดีโอส ติดกับพรมแดนประเทศโบลิเวียทางทิศตะวันออกและติดกับอุทยานแห่งชาติบาอัวฆา โซเนเน ทางทิศใต้

พื้นที่ประกอบด้วยเนินป่าและที่ราบโดยมีระดับความสูงตั้งแต่ 200 ถึง 400 เมตรจากระดับน้ำทะเล พื้นที่มีหนองน้ำทะเลสาบรูปแอกวัวและแม่น้ำที่คดเคี้ยว แม่น้ำสายหลักในเขตสงวน ได้แก่ แม่น้ำตัมโบปาตา, แม่น้ำมาลิโนว์ซกิ (Malinowski) และแม่น้ำเอแอต (Heath)

 ภูมิอากาศ 
อุณหภูมิเฉลี่ยตลอดปีในพื้นที่คือ 26 °C โดยมีช่วงระหว่าง 10 ° ถึง 38 °C  อุณหภูมิที่ลดลงเกิดจากกระแสลมหนาวจากแอนตาร์กติก คลื่นความเย็นเหล่านี้เกิดขึ้นในเดือนมิถุนายนและกรกฎาคม  ฤดูฝนจะเกิดขึ้นระหว่างเดือนธันวาคมถึงมีนาคม 

 นิเวศวิทยา 
thumb|left|นกแก้วมาคอว์สีฟ้าอกเหลือง, มาคอว์สีแดง, และนกแก้วสายพันธุ์อื่น ๆ ที่แหล่งดินโป่ง
เขตอนุรักษ์แห่งชาติตัมโบปาตาปกป้องพื้นที่ของป่าฝน ซึ่งเป็นป่ากึ่งเขตร้อนที่มีความชื้นสูง ตามการจำแนกเขตชีวิตของโฮลด์ริดจ์ เขตสงวนมีความสำคัญต่อระบบนิเวศเนื่องจากเป็นส่วนหนึ่งของทางเชื่อมผืนป่า บิลคาบัมบา อัมโบโร (Vilcabamba Amboro) ซึ่งขยายเข้าไปยังประเทศโบลิเวียที่มีพรมแดนติดกัน
# สกล ชื่นตระกูล
พลเอก สกล ชื่นตระกูล หรือ บิ๊กแขก อดีตสมาชิกวุฒิสภาไทย ชุดที่ 12 อดีตที่ปรึกษาพิเศษกองทัพบกที่ปรึกษาพิเศษกองทัพบกอดีตแม่ทัพภาคที่ 4แม่ทัพภาคที่ 4อดีตราชองครักษ์พิเศษประกาศแต่งตั้งราชองครักษ์พิเศษอดีตที่ปรึกษานายกรัฐมนตรีที่ปรึกษานายกรัฐมนตรี ผู้แทนพิเศษของรัฐบาล อดีตหัวหน้าฝ่ายติดตามและประสานงาน ศูนย์ปฎิบัติการคณะรักษาความสงบแห่งชาติ และอดีตประธานกรรมการธนาคารธนชาต

 ประวัติ 
พล.อ.สกล เกิดเมื่อวันที่ 2 กุมภาพันธ์ พ.ศ. 2497 มีชื่อเล่นว่า แขก เป็นนักเรียนเตรียมทหารรุ่นที่ 13 (ตท.13) รุ่นเดียวกับ พลเรือเอก ณรงค์ พิพัฒนาศัย และ พลอากาศเอก ประจิน จั่นตอง นักเรียนนายร้อยพระจุลจอมเกล้ารุ่นที่ 24 (จปร.24)

วันที่ 28 พฤศจิกายน พ.ศ. 2565 พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อมพระราชทานน้ำหลวงอาบศพ และในวันที่ 4 ธันวาคม พ.ศ. 2565 โปรดเกล้าโปรดกระหม่อม ให้พระราชทานเพลิงศพ ณ ศาลา 10 วัดโสมนัสราชวรวิหาร กรุงเทพมหานคร

 การศึกษา 
 วิทยาศาตรบัณฑิต โรงเรียนนายร้อยพระจุลจอมเกล้า
 หลักสูตร เสนาธิการทหารบก รุ่นที่ 63 
 หลักสูตร เสนาธิการทหาร รุ่นที่ 41 จาก สถาบันป้องกันประเทศ

 การรับราชการ 
 1 ต.ค. 2550 - เสนาธิการกองทัพภาคที่ 4เสนาธิการกองทัพภาคที่ 4
 1 ต.ค. 2554 - รองแม่ทัพภาคที่ 4 รองแม่ทัพภาคที่ 4
 1 ต.ค. 2555 - ผู้ทรงคุณวุฒิพิเศษกองทัพบก(อัตราพลโท)ผู้ทรงคุณวุฒิพิเศษกองทัพบก(อัตราพลโท)
 1 เม.ย. 2556 - แม่ทัพภาคที่ 4
 1 เม.ย. 2557 - ที่ปรึกษาพิเศษกองทัพบก

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ , เล่ม ๑๓๑ ตอนที่ ๒๗ ข หน้า ๓, ๓ ธันวาคม ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๑๐, ๓ ธันวาคม ๒๕๕๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน , เล่ม ๙๗ ตอนที่ ๑๒๐ ง ฉบับพิเศษ หน้า ๓๙, ๗ สิงหาคม ๒๕๒๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน , เล่ม ๑๒๗ ตอนที่ ๙ ข หน้า ๒๔๙, ๒ กันยายน ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๐๗ ตอนที่ ๘๘ ง ฉบับพิเศษ หน้า ๑๒, ๒๘ พฤษภาคม ๒๕๓๓
# ไซออนจิ ยะซุโกะ
ไซออนจิ ยะซุโกะ (, 1835-6 กันยายน 1900) หรือ ฟุจิวะระ โนะ เนชิ พระสนมใน จักรพรรดิโกะ-ฟุชิมิ จักรพรรดิองค์ที่ 93 แห่งญี่ปุ่นและเป็นพระราชมารดาของ จักรพรรดิโคงง และ จักรพรรดิโคเมียว จักรพรรดิผู้อ้างสิทธิ์องค์ที่ 1 และองค์ที่ 2 ในราชบัลลังก์ดอกเบญจมาศจาก ราชสำนักเหนือ นอกจากนี้ยังเป็นพระมารดาของ เจ้าหญิงจุนชิ จักรพรรดินีใน จักรพรรดิโกไดโงะ จักรพรรดิองค์ที่ 96 และพระมารดาบุญธรรมของ จักรพรรดิฮะนะโซะโนะ จักรพรรดิองค์ที่ 95 ต่อมาได้ออกบวชเป็นภิกษุณีได้ฉายาทางธรรมว่า โคงิมงอิง (広義門院)

 พระประวัติ 
ไซออนจิ ยะซุโกะ ประสูติเมื่อปี โชโอที่ 5 ตรงกับ พ.ศ. 1835, เป็นบุตรสาวของ มหาเสนาบดีฝ่ายซ้าย ไซออนจิ คินฮิระ. ต่อมาในเดือน 4 ปี คาเง็งที่ 4 ตรงกับ พ.ศ. 1849 ยะซุโกะได้ถวายตัวเป็นพระสนมในอดีตจักรพรรดิโกะ-ฟุชิมิขณะพระชนมายุเพียง 14 พรรษา
# กัมโปซัมปีเยโร
กัมโปซัมปีเยโร  เป็นเมืองและเทศบาล (โกมูนี) ในจังหวัดแพดัว แคว้นเวเนโตของประเทศอิตาลี ซึ่งตั้งอยู่ทางตอนเหนือห่างจากวีเชนซาไปทางตะวันออกประมาณ 30 กิโลเมตร และทางตะวันตกเฉียงเหนือของเวนิสไปประมาณ 33 กิโลเมตร ในปี ค.ศ. 2017 มีประชากร 12,043 คน

 เมืองพี่น้องและเมืองแฝด 
  ยัสวอ, ประเทศโปแลนด์

 บุคคลที่มีชื่อเสียง 
 ฟาบีโอ บาลาโซ นักวอลเลย์บอล